हुसैन के 'गधा' वाले बयान पर भड़का BCCI  
बीसीसीआई ने इंग्लैंड के पूर्व कप्तान नासिर हुसैन के उस बयान को पूरी तरह अवांछित करार दिया है, जिसमें उन्होंने भारतीय क्रिकेटरों को गधा कहा है।
बीसीसीआई ने इंग्लैंड के पूर्व कप्तान नासिर हुसैन के उस बयान को पूरी तरह अवांछित करार दिया है, जिसमें उन्होंने भारतीय क्रिकेटरों को गधा कहा है। बीसीसीआई उपाध्यक्ष राजीव शुक्ला ने कहा कि बोर्ड इस बयान को गंभीरता से ले रहा है।  हुसैन ने भारत और इंग्लैंड के बीच बुधवार को मैनचेस्टर में हुए टी-20 मैच के दौरान यह टिप्पणी की थी। शुक्ला ने संसद के बाहर पत्रकारों से कहा, हुसैन का बयान पूरी तरह से अवांछित है। खिलाड़ियों के बारे में बोलते समय संयम बरतना चाहिए। कमेंटेटरों को ऐसे बयान नहीं देने चाहिए। हम इस पर गौर कर रहे हैं।  हुसैन ने यह बयान उस समय दिया, जब पार्थिव पटेल ने मुनाफ पटेल की गेंद पर केविन पीटरसन का कैच छोड़ा था। उन्होंने कहा था, दो टीमों के बीच अंतर क्षेत्ररक्षण का ही होता है। इंग्लैंड अच्छी फील्डिंग करने वाली टीम है। भारत के पास तीन-चार अच्छे फील्डर हैं, जबकि एक या दो गधे हैं।